**OSNOVNA ŠKOLA STON**, 20 230 Ston, Put braće Mihanovića 8, OIB 33040856715 koju zastupa ravnatelj Mirko Mamić (u daljnjem tekstu : NARUČITELJ)

i

**GiN Company d.o.o., Biogradska cesta 19, 23 000 Zadar**, koje zastupa direktor Nenad Šužberić, dipl. ing. građ. (u daljnjem tekstu: PONUDITELJ)

zaključili su

**U G O V O R**

**o izradi glavnog i izvedbenog projekta za djelomičnu rekonstrukciju postojeće zgrade OŠ Ston i dogradnju športske dvorane**

**PREDMET UGOVORA**

**Članak 1.**

Ovaj ugovor se temelji na provedenom otvorenom postupku javne nabave za izradu Glavnog i Izvedbenog projekta za djelomičnu rekonstrukciju postojeće zgrade OŠ Ston i dogradnju športske dvorane u Stonu, koji se vodi pod evidencijskim brojem NMV 02/12 (u daljnjem tekstu: usluga) i ponudi IZVRŠITELJA usluge od **23. srpnja 2012.** godine, koja je u navedenom postupku javne nabave odabrana kao najpovoljnija.

Navedene usluga obuhvaćaju sljedeće izdvojene elaborate za izvedbu po fazama A i B:

a/ Glavni projekt sadrži:

- geomehaničko ispitivanje terena i geomehanički elaborat

- arhitektonski projekt

- projekt konstrukcije

- projekt instalacija vodovoda,kanalizacije i protupožarne zaštite

- projekt električne instalacije slabe i jake struje, PC mreže

- projekt strojarskih instalacija (grijanje,hlađenje,provjetravanje)

- projekt manipulativnih površina

- projekt zgrade u odnosu na toplinsku zaštitu i uštedu toplinske energije

- elaborat zaštite od buke i vibracija

- elaborat zaštite od požara

- elaborat zaštite na radu

- popis opreme

- troškovnik projektiranih radova na bazi glavnog projekta (za zgradu,uređenje parcele,

opremu)

- revizija konstrukcije (kontrola glavnog projekta) građevine s obzirom na mehaničku otpornost i stabilnost i fizikalnih svojstava (ušteda energije,toplinska zaštita i buka)

- ishođenje Potvrde glavnog projekta (komunalni i vodni doprinos te takse za izdavanje

 Potvrde plaća investitor).

b/ Izvedbeni projekt sadrži:

- arhitektonski projekt

- projekt konstrukcije (armaturni planovi, planovi oplate)

- detalji izvedbe

- izvedbeni projekti za hidroinstalacije, elektrotehničke instalacije, strojarske instalacije

 te za manipulativne površine

- revizija izvedbenog projekta konstrukcije s obzirom na mehaničku otpornost i

 stabilnost

- tender radova ( troškovnik) prema izvedbenom projektu -stavke troškovnika/tehničke specifikacije moraju biti opisane sukladno Zakonu o javnoj nabavi (NN 90/11).

**CIJENA**

**Članak 2.**

Vrsta, količina i cijena usluge određena je u ponudi izvršitelja usluge iz članka 1. ovoga Ugovora, koja čini njegov sastavni dio.

Vrsta i količina usluge je fiksna.

Cijena usluga iz članka 1. ovog ugovora za fazu A iznosi:

 123.150,00 kuna

 25% PDV 30.862,50 kuna

 **Ukupno: 154.312,50 kuna**

slovima: **stopedesetčetiritisućetristodvanaest kuna i pedeset lipa**

Cijena usluga iz članka 1. ovog ugovora za fazu B iznosi:

 82.300,00 kuna

 25% PDV 20.575,00 kuna

 **Ukupno: 102.875,00 kuna**

slovima: **stodvijetisućeosamstosedamdesetpet kuna**

Ukupna cijena usluga iz članka 1. ovog ugovora za obje faze iznosi:

 205.750,00 kuna

 25% PDV 51.437,50 kuna

 Ukupno: **257.187,50 kuna**

slovima: **dvjestopedesetsedamtisućastoosamdesetsedam kuna i pedeset lipa**

**ROK IZVRŠENJA**

**Članak 3.**

IZVRŠITELJ usluge se obvezuje NARUČITELJU izvršiti uslugu na temelju ponude, a najduže u rokovima:

- izrada Glavnog projekta – 60 (šezdeset) dana od dana potpisa ovoga Ugovora

- izrada Izvedbenog projekta – 30 (trideset) dana od dana potvrde Glavnog projekta

**UGOVORNA KAZNA**

**Članak 4.**

Ukoliko krivnjom IZVRŠITELJA dođe do prekoračenja ugovorenog roka ispunjenja obveze NARUČITELJ ima pravo od IZVRŠITELJA naplatiti ugovorenu kaznu u visini 1‰ (jednog promila) od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 5% (pet posto) od ugovorene vrijednosti radova.

**NAČIN PLAĆANJA**

**Članak 5.**

NARUČITELJ se obvezuje isplatiti IZVRŠITELJU ispostavljene račune u roku od 30 (trideset) dana od dana zaprimanja računa koji će IZVRŠITELJ ispostaviti NARUČITELJU nakon izvršene usluge, na žiro račun IZVRŠITELJA.

**STANDARD IZRADE**

**Članak 6.**

IZVRŠITELJ usluge jamči odgovarajuću kvalitetu i pravovremenost izvršenja usluge sukladno uvjetima iz provedenog postupka javne nabave.

**JAMSTVA**

**Članak 7.**

IZVRŠITELJ je dužan nakon potpisa Ugovora, a najkasnije u roku 8 (osam) dana, NARUČITELJU predati jamstvo banke za uredno ispunjenje Ugovora u vrijednosti 10% (deset posto) ugovorenog iznosa, u obliku bankarske garancije „bez prigovora“ odnosno „na prvi poziv“ na kojoj je kao vjerovnik označena Osnovna škola Ston, sukladno članku 1039. Zakona o obveznim odnosima, s jamstvenim rokom od jedne godine.

**Članak 8.**

IZVRŠITELJ je dužan nakon završetka usluge, a najkasnije u roku 8 (osam) dana, NARUČITELJU predati jamstvo banke za otklanjanje nedostataka u jamstvenom roku u vrijednosti 10% (deset posto) ugovorenog iznosa, u obliku bankarske garancije „bez prigovora“ odnosno „na prvi poziv“ na kojoj je kao vjerovnik označena Osnovna škola Ston, sukladno članku 1039. Zakona o obveznim odnosima, s jamstvenim rokom od jedne godine. Ovo jamstvo odnosi se na suradnju IZVRŠITELJA i NARUČITELJA u pogledu valjanosti i usklađenosti troškovnika sa Zakonom o javnoj nabavi, ukoliko se utvrde nedostaci u troškovniku. Jamstvo će biti aktivirano ako IZVRŠITELJ odbije, prema potrebi, korigirati troškovnike.

**ODREDBE O PODIZVRŠITELJIMA**

**Članak 9.**

 IZVRŠITELJ je dužan sve usluge obaviti sam, a podizvršitelja po vlastitom izboru može angažirati samo ako je to predvidio u ponudi i dostavio podatke tražene u dokumentaciji za nadmetanje (točka 5. ponudbenog lista (Obrazac 1.)). Ako se dio ugovora o javnoj nabavi daje u podugovor, tada za usluge koje će izvršiti podizvršitelj, naručitelj neposredno plaća podizvršitelju.

Kada se dio ugovora o javnoj nabavi daje u podugovor, obvezni sastojci ugovora o javnoj nabavi su i:

1. radovi, roba ili usluge koje će izvesti, isporučiti ili pružiti podizvršitelj,

2. predmet, količina, vrijednost, mjesto i rok izvođenja radova, isporuke robe ili pružanja usluga, i

3. podaci o podizvoditelju (ime, tvrtka, skraćena tvrtka, sjedište, OIB i broj računa).

Ukoliko se u toku izvršenja ugovora utvrdi da IZVRŠITELJ koristi podizvršitelja, a to nije predviđeno u ponudi ili nije tražena i dobivena suglasnost od naručitelja o promjeni podizvršitelja, isti će jednostrano raskinuti ugovor i naplatiti naknadu stvarno nastale štete koju je pretrpio zbog neurednog ispunjenja ugovora iz jamstva za uredno ispunjenje ugovora iz članka 7. ovoga Ugovora.

**OTKLANJANJE NEDOSTATAKA**

**Članak 10.**

Ako NARUČITELJ utvrdi nedostatke u pogledu kvalitete, količine ili cijene usluge, dužan je o tome obavijestiti IZVRŠITELJA usluge koji će odmah, a najkasnije u roku tri dana ukloniti utvrđene nedostatke. Ukoliko IZVRŠITELJ ne ukloni nedostatke u navedenom roku, aktivirati će se jamstvo za uredno ispunjenje ugovora.

**SPOROVI**

**Članak 11.**

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda u Dubrovniku.

**PRIMJERCI**

**Članak 12.**

Ovaj Ugovor načinjen je u 7 (sedam) istovjetnih primjerka, od kojih 5 (pet) primjeraka pripadaju NARUČITELJU, a 2 (dva) primjerka pripadaju IZVRŠITELJU usluge.

**Članak 13.**

Ugovorne strane potpisom preuzimaju prava i obveze iz ovoga Ugovora.

ZA IZVRŠITELJA: ZA NARUČITELJA:

 Direktor Ravnatelj

 Mirko Mamić

KLASA: 602-01/12-04-175

URBROJ: 2117/1-49/12-175

 Ston, 3. rujna 2012. godine.